የዶ/ር አብይ እና የአቶ ለማ አስተዳደር የህግ የበላይነት ላይ ጠንከር ያለ ርምጃ እንዲወስዱ በተደጋጋሚ ግፊት ቢደረግባቸውም አደጋው አፍንጫቸው ስር እያንዣበበ ይመስላል። ዶ/ር አብይ እና አቶ ለማ ያላቸውን ህዝባዊ ቅቡልነት ተጠቅመው የህግ የበላይነትን ማስጠበቅ ካልቻሉ የሀገሪቱ የፀጥታ ሁኔታ ከቁጥጥር ውጭ ሊወጣ ይችላል። ስለዚህ በአሁን ሰዓት እነ ዶ/ር አብይ ከመቼውም ጊዜ በላይ የህዝብ ድጋፍ የሚያስፈልጋቸው ይመስለኛል። ሌሎቻችን ግን ነገሮች ከቁጥጥር ውጭ እንዲወጡና ለሌላ ተጨማሪ እልቂት የሚጋብዙ ንግግሮችን፥ ምስልና ቪዲዮ ማጋራትን ብናቆም መልካም ነው። እነ ጠሚ አብይ እንደተለመደው እሹሩሩ በሚል ከወዲሁ የህግ የበላይነትን ማስከበር ካልቻሉ በዙሪያቸው እያንዣበበ ያለው ነገር ለሀገሪቷም ለራሳቸውም መዘዝ ይዞ ሊመጣ ስለሚችል መንቃት እለባቸው።
